ISBN

Le ISBN (, numero international normalisate de libro) es un identificator numeric commercial pro libros que es intendite a esser unic. Le editores compra o recipe ISBNs de un affiliato del Agentia international del ISBN.

Un differente ISBN es assignate a cata edition separate e variation de un publication, ma non a un simple reimpression de un publication existente. Per exemplo, un libro electronic, un libro de papiro flexibile e un edition de copertura dur del mesme libro debe cata un haber un altere ISBN, ma un reimpression non modificate del edition de copertura dur mantene le mesme ISBN. Le ISBN ha dece cifras de longitude si assignate ante 2007, e dece-tres cifras de longitude si assignate le  o postea.Le editores esseva obligate a converter le ISBNs existente del formato de 10 cifras al formato de 13 cifras (in lor registros de publication) ante le 1 de januario 2007. Pro publicationes existente, le nove ISBN de 13 cifras solmente debeva esser addite si (e quando) un publication esseva reimprimite. Durante le periodo de transition, on recommendava al editores imprimer le duo ISBNs de 10 cifras e de 13 cifras al reverso del pagina de titulo de un publication, ma illes esseva obligate a imprimer solmente le ISBN de 13 cifras post le 1 de januario 2007. Le methodo de assignar un ISBN varia inter paises, sovente dependente del proportiones del industria editorial del pais.

Le prime version del formato de identification ISBN esseva elaborate in 1967, basate sur le SBN (, numeration normalisate de libros) de 9 digitos create in 1966. Le formato ISBN de 10 digitos esseva disveloppate per ISO (Organisation International pro Standardisation) e publicate in 1970 como le standard international ISO 2108 (omne SBN de 9 digitos pote esser convertite a un ISBN de 10 digitos per prefixar lo con un zero).

Libros publicate privatemente a vices appare sin ISBN. Le Agentia international del ISBN a vices assigna ISBNs a tal libros de su proprie initiativa. 

 Vide etiam 

Pro altere typos de publication existe codices identificative separate de un typo similar:
 ISSN (, numero international normalisate de serie) identifica publicationes periodic como revistas e jornales.
 ISMN (, numero international normalisate de musica) coperi partitiones de musica.

 Ligamines externe 
 Agentia international del ISBN


Categoria:Identificatores